ศุภาลัยตุนเงินกว่าพันล้านบ.ดักดอกขึ้นปีนี้
&nbsp;
21 ส.ค. 2554

โพสต์ทูเดย์ — ศุภาลัยเล็งขายหุ้นกู้ 500 ล้าน มิ.ย. รอระดมทุนกว่าพันล้านบาทในไตรมาส 3 ตุนเงินก่อนดอกเบี้ยขึ้นไตรมาส 4
นางวารุณี ลภิธนานุวัฒน์ ผู้ช่วยกรรมการผู้จัดการสายงานการเงินและบัญชี บริษัท ศุภาลัย (SPALI) เปิดเผยว่า ในช่วงปลายเดือน มิ.ย. บริษัทจะออกหุ้นกู้อีก 500 ล้านบาท และจะพิจารณาเสนอขายหุ้นกู้ล็อตใหม่ในช่วงปลายไตรมาส 3 วงเงินประมาณ 1,0001,500 ล้านบาท หากทิศทางอัตราดอกเบี้ยปรับขึ้นในไตรมาส 4 ปีนี้ 
ปัจจุบันบริษัทอยู่ระหว่างการเจรจาซื้อที่ดินอีก 2 แปลง เพื่อใช้พัฒนาโครงการในปีนี้ และเผื่อสำหรับปีหน้าด้วย โดยได้ตั้งงบซื้อที่ดินไว้ทั้งสิ้น 3,500 ล้านบาท
สำหรับผลการดำเนินงานในปีนี้ นางวารุณี กล่าวว่า บริษัทตั้งเป้ายอดโอนที่ 1.1 หมื่นล้านบาท แต่ในช่วงไตรมาส 4 อาจจะปรับเพิ่มเป้าหมาย เนื่องจากช่วงครึ่งปีหลังจะเปิดโครงการใหม่ 12 โครงการ 
นางวารุณี กล่าวว่า ไตรมาส 2 คาดว่ารายได้น่าจะชะลอลงจากไตรมาสแรกและไตรมาส 2 ปี 2552 เนื่องจากไตรมาสนี้ไมได้เปิดโครงการใหม่ เพราะเหตุการเมือง
ทั้งนี้ กรณีรัฐบาลจะไม่ขยายเวลามาตรการทางภาษีอสังหาริมทรัพย์นั้น นางวารุณี กล่าวว่า อาจส่งผลทางจิตวิทยาต่อลูกค้า และในระยะแรกยอดขายอาจจะชะลอลงบ้าง แต่ประกอบการรายใหญ่ไม่ได้มีผลกระทบมากนัก